
ŠAKIŲ RAJONO SAVIVALDYBĖS TARYBA
SPRENDIMAS

DĖL 2010 M. SPALIO 28 D. SPRENDIMO NR. T-332 „DĖL VIETOS VALDŽIOS ATSTOVŲ – A.DAMIJONAIČIO IR V.VALIUKO DELEGAVIMO Į ŠAKIŲ KRAŠTO VIETOS VEIKLOS GRUPĖS VALDYBĄ“ PAKEITIMO

2014 m. spalio 23 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos Žemės ūkio ministro 2007 m. gruodžio 12 d. įsakymu Nr. 3D-549 „Dėl vietos plėtros strategijų, įgyvendinamų pagal Lietuvos kaimo plėtros 2007-2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“, atrankos taisyklių patvirtinimo“, rajono savivaldybės taryba nusprendžia:


1. Atšaukti 2010 m. spalio 28 d. sprendimu Nr. T-332 „Dėl vietos valdžios atstovų – A.Damijonaičio ir V.Valiuko delegavimo į Šakių krašto vietos veiklos grupės valdybą“ į Šakių krašto vietos veiklos grupę dalyvauti vietos veiklos grupės valdymo organe, turinčiame sprendimų priėmimo teisę, atstovauti juos delegavusios rajono savivaldybės interesams deleguotą rajono savivaldybės direktoriaus pavaduotoją Algimantą Damijonaitį.


2. Pakeisti 2010 m. spalio 28 d. sprendimo Nr. T-332 „Dėl vietos valdžios atstovų – A.Damijonaičio ir V.Valiuko delegavimo į Šakių krašto vietos veiklos grupės valdybą“:


2.1. pavadinimą, išbraukiant žodžius „A.Damijonaičio ir V.Valiuko“ ir išdėstant jį naują redakcija „Dėl vietos valdžios atstovų delegavimo į Šakių krašto vietos veiklos grupės valdybą“;


2.2. vietoj 1 punkte esančių žodžių „rajono savivaldybės tarybos narį Rimantą Valiuką“, įrašant žodžius „rajono savivaldybės mero padėjėją Rimantą Valiuką“.


3. Deleguoti į Šakių krašto vietos veiklos grupę dalyvauti vietos veiklos grupės valdymo organe, turinčiame sprendimų priėmimo teisę rajono savivaldybės administracijos Biudžeto ir turto skyriaus vedėją Egidiją Grigaitienę ir rajono savivaldybės administracijos Ūkio skyriaus vyresniąją specialistę Aušrą Slidziauskienę.

PRIE RAJONO SAVIVALDYBĖS TARYBOS SPRENDIMO

„DĖL 2010 M. SPALIO 28 D. SPRENDIMO NR.T-332 „DĖL VIETOS VALDŽIOS ATSTOVŲ – A.DAMIJONAIČIO IR V.VALIUKO DELEGAVIMO Į ŠAKIŲ KRAŠTO VIETOS VEIKLOS GRUPĖS VALDYBĄ“ PAKEITIMO“ PROJEKTO
2014 m. spalio 15 d. Nr. VL-1339

Šakiai


1. Parengto projekto tikslai ir laukiami rezultatai: atšaukti atstovu deleguotą rajono savivaldybės direktoriaus pavaduotoją Algimantą Damijonaitį bei deleguoti du naujus atstovus.

2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: Lietuvos Respublikos Žemės ūkio ministro 2007 m. gruodžio 12 d. įsakymo Nr. 3D-549 „Dėl vietos plėtros strategijų, įgyvendinamų pagal Lietuvos kaimo plėtros 2007-2013 metų programos krypties „LEADER metodo įgyvendinimas“ priemonę „Vietos plėtros strategijų įgyvendinimas“, atrankos taisyklių patvirtinimo“ 3 punkte nurodyta, kad „Vietos valdžios atstovas - VVG teritorijoje veikiančios savivaldybės, kuri yra VVG narė, tarybos deleguotas asmuo, kuris gali būti renkamas VVG valdymo organo, turinčio sprendimų priėmimo teisę, nariu.“, o 9.2 punkte numatytos atstovavimo proporcijos, t.y. vietos valdžios atstovai sudaro iki 25 proc. Vietos veiklos grupės valdymo organo narių.

